**คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ (กสทช.)**

**87 ถนนพหลโยธิน 8 (ซอยสายลม) สามเสนใน พญาไท กรุงเทพฯ 10400**

**โทรศัพท์ 0-2271-0151 ต่อ 315 -318 โทรสาร : 0-2290-5241**

**E-Mail :** [**pr.nbtc@nbtc.go.th**](mailto:pr.nbtc@nbtc.go.th)

**บอร์ดกระจายเสียง / กสทช. แถลงผลการประชุมวันที่ 2 กุมภาพันธ์ 2558**

**บอร์ด กสท. เห็นชอบแนวปฏิบัติความดังของเสียงและผังรายการอิเล็กทรอนิกส์ในช่องดิจิตอลทีวี เริ่มพร้อมกันเดือนมีนาคมนี้**

วันนี้ (2 กุมภาพันธ์ 2558) ที่ประชุมคณะกรรมการกิจการกระจายเสียงและกิจการโทรทัศน์ (กสท.) มีมติ ดังนี้

ที่ประชุม กสท. เห็นชอบแนวปฏิบัติทางเทคนิคและการดำเนินการเกี่ยวกับระดับความดังของเสียง (Audio Loudness) ของการออกอากาศโทรทัศน์ในระบบภาคพื้นดินในระบบดิจิตอล ให้ความดังของเสียงในรายการและโฆษณาให้ดังเท่ากันหมด เริ่มวันที่ 1 มีนาคม 2558

จากนั้น ที่ประชุม กสท. เห็นชอบแนวปฏิบัติทางเทคนิคและการดำเนินการเกี่ยวกับผังรายการอิเล็กทรอนิกส์ (Electronic Program Guide หรือ EPG) ของโทรทัศน์ในระบบภาคพื้นดินในระบบดิจิตอล ผู้ชมจะสามารถรับชมผังรายการของช่องรายการดิจิตอลทีวีที่กำลังชมอยู่บนหน้าจอโทรทัศน์ และผังรายการล่วงหน้า 7 วัน และเริ่มออกอากาศพร้อมกันทุกช่อง ทุกโครงข่าย วันที่ 8 มีนาคม 2558 โดยผู้ประกอบการช่องรายการจะเริ่มใส่ข้อมูลในช่วง 02.00-05.00น.

นอกจากนั้น ที่ประชุม กสท. ได้รับทราบผลการพิจารณาข้อหารือของคณะอนุกรรมการที่ปรึกษากฎหมายของ กสทช. กรณีบริษัท [โซลูชั่น คอนเนอร์](http://www.bangkokbiznews.com/home/search/?cx=009233870810540600983%3Ahkyg0dlysoo&cof=FORID%3A9&ie=windows-874&q=%E2%AB%C5%D9%AA%D1%E8%B9%20%A4%CD%B9%E0%B9%CD%C3%EC)(1998) จำกัด(มหาชน) หรือ[SLC](http://www.bangkokbiznews.com/home/search/?cx=009233870810540600983%3Ahkyg0dlysoo&cof=FORID%3A9&ie=windows-874&q=SLC) เข้าถือหุ้นของ บริษัท เนชั่น มัลติมีเดีย กรุ๊ป จำกัด (มหาชน) โดยที่ประชุมมอบให้สำนักงาน กสทช. นำกลับไปรวบรวมข้อมูลเพิ่มเติมอีกครั้ง ก่อนนำเข้าที่ประชุม กสท. ต่อไป

**------------------------------------------------------------------------------------------------------**

**ติดต่อสอบถามรายละเอียดเพิ่มเติมได้ที่ :**

**สำนักสื่อสารองค์กร สำนักงานคณะกรรมการกิจการกระจายเสียง**

**กิจการโทรทัศน์ และกิจการโทรคมนาคมแห่งชาติ (สำนักงาน กสทช.)**

**โทรศัพท์ : 0-2271-0151 ต่อ 315 - 317 โทรสาร : 0-2290-5241**